
Sukladno članku 19.Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 4/18, 112/19, 17/25) u postupku raspisivanja Javnog natječaja za prijem u službu u Jedinstveni upravni odjel Općine Kneževi Vinogradi za poslove Višeg stručnog suradnika za provedbu projekata i programa općine, te civilno društvo ,  objavljujemo podatke za 
Radno mjesto 
VIŠI STRUČNI SURADNIK ZA PROVEDBU PROJEKATA I PROGRAMA OPĆINE, 
TE CIVILNO DRUŠTVO
U JEDINSTVENOM UPRAVNOM ODJELU OPĆINE KNEŽEVI VINOGRADI
1. OPIS POSLOVA:

· obavlja poslove pripreme projekta za kandidiranje na EU i druge  međunarodne fondove, fondove financijskih institucija i stranih vlada, te natječaje koje raspisuju ministarstva i druga tijela u RH - 15%; 

· obavlja poslove implementacije projekata i programa prema sklopljenim ugovorima između međunarodnog ili nacionalnog donatora i Općine – 15%;

· priprema, sudjeluje i provodi postupke javne nabave samostalno ili u suradnji s drugim službenicima kojima je isto u opisu poslova – 10 %, 

· priprema financijske i druge izvještaje projekata u skladu s preuzetim Ugovornim  obvezama po projektima – 10%;

· sudjeluje u izradi općih akata iz ove oblasti – 5%; 

· obavlja aktivnosti oko provođenja aktivnosti i nadzora programa financiranja udruga iz proračuna Općine, te vodi potrebne evidencije – 15%

· organizira edukacije, radionice, treninge i druge načine osposobljavanja  - 5%;

· obavlja aktivnosti  oko provođenja i nadzora programa financiranja udruga iz proračuna Općine, te vodi potrebne evidencije – 15%,

· obavlja poslove administratora web stranice Općine i upravlja svim ostalim društvenim i komunikacijskim mrežama Općine – 5 %;

· obavlja druge poslove po nalogu Pročelnik– 5%.

2. PODACI O RADNOM MJESTU:
Stručno znanje: Završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke najmanje  jedna godina radnog iskustva na odgovarajućim poslovima, iskustvo u provedbi međunarodnih odnosno EU projekata, znanje u vođenju projekata, služenje engleskim jezikom u govoru i pismu, te pasivno  mađarskim,  poznavanje rada na računalu, posebno odlično poznavanje programa Office paketa i Wordpress-a, položen državni ispit,  položen specijalistički program izobrazbe iz područja javne nabave;

Složenost poslova: Stupanj složenosti posla koji uključuje stalne složenije upravne i stručne poslove unutar upravnoga tijela;
Samostalnost u radu: Stupanj samostalnosti koji uključuje povremeni nadzor te opće i specifične upute rukovodećeg službenika; 
Stupanj odgovornosti i utjecaja : Stupanj odgovornosti koji uključuje odgovornost za materijalne resurse s kojima službenik radi, pravilnu primjenu postupaka i metoda rada te provedbu odluka iz odgovarajućeg područja; 
Stupanj suradnje s drugim tijelima i komunikacije sa strankama: Stupanj stručne komunikacije koji uključuje kontakte unutar i izvan upravnoga tijela u svrhu pružanja savjeta, prikupljanja i razmjene informacija.
3. PLAĆA RADNOG MJESTA:


Plaća Višeg stručnog suradnika za provedbu projekata i programa općine, te civilno društvo određena je Odlukom o plaćama i drugim primanjima službenika i namještenika, u tijelima Općine Kneževi Vinogradi i Odlukom o koeficijentima za obračun plaće službenicima i namještenicima, a čini je umnožak koeficijenta 2,18 i osnovice za obračun (947,18 eur), uvećano za 0,5 % za svaku godinu staža.
4. PRETHODNA PROVJERA SPOSOBNOSTI:

Prethodna provjera znanja i sposobnosti kandidata obavlja se putem pisanog testiranja i intervjua s Povjerenstvom za provedbu natječaja.

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja. Kandidat koji ne pristupi prethodnoj provjeri znanja smatra se da je povukao prijavu na natječaj.

5. PRAVNI I DRUGI IZVORI ZA PRIPREMANJE KANDIDATA ZA TESTIRANJE:

1. Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
2. Zakon o regionalnom razvoju Republike Hrvatske (NN 45/26)
3. Zakon o javnoj nabavi (NN 120/16, 114/22, 48/26)
4. Statut Općine Kneževi Vinograd (Službeni glasnik 3/13, 3/18, 3/20, 1/21, 4/21, 22/23, 7/25, 11/25)
5. Pravilnik o provođenju postupka jednostavne nabave (Službeni glasni 21/22, 22/23)

6. Pravilnik o financiranju programa i projekata udruga od interesa za opće dobro Općine Kneževi Vinogradi (Službeni glasnik 9/15)
7. EU FONDOVI 2021-2027: Programi Republike Hrvatske 2021.-2027. https://razvoj.gov.hr/istaknute-teme/eu-fondovi-2021-2027/programi-republike-hrvatske-2021-2027/4854
